A képen szöveg látható

Automatikusan generált leírás

**Borok értékelésére szolgáló online alkalmazás**

**Szakdolgozat**

**Készítette:**

**Név:** Juhász Gábor

**Neptunkód:** BN9G72

**Szak:** Mérnök Informatikus BSc

Korszerű web technológiák szakirány

**Témavezető:** Tompa Tamás

Tartalom

[1. Bevezető 3](#_Toc85985906)

[2. Technológiák áttekintése 6](#_Toc85985907)

[2.1. Motiváció 6](#_Toc85985908)

[2.2. Kutatás 7](#_Toc85985909)

[3. Előkészületek 10](#_Toc85985910)

[3.1. A feladat ismertetése 10](#_Toc85985911)

[3.2. Megoldás alternatívák 10](#_Toc85985912)

[3.3. Megoldás kiválasztása 13](#_Toc85985913)

[4. A megvalósítás eszközei 13](#_Toc85985914)

[4.1. A tervezéshez használt eszközök 13](#_Toc85985915)

[4.2. A fejlesztőkörnyezet kialakítása 14](#_Toc85985916)

[4.2.1. Node.js 14](#_Toc85985917)

[4.2.2. Angular CLI 15](#_Toc85985918)

[4.2.3. Visual Studio Code 16](#_Toc85985919)

[4.2.4. Express.js 17](#_Toc85985920)

[4.2.5. MySQL és phpMyAdmin 18](#_Toc85985921)

[4.2.6. Github 18](#_Toc85985922)

[5. Az alkalmazás tervezése 18](#_Toc85985923)

[5.1. Az alkalmazás funkciói 19](#_Toc85985924)

[6. Az adatbázis ismertetése 23](#_Toc85985925)

[6.1. Wine.ts 24](#_Toc85985926)

[7. Alkalmazás fejlesztése 31](#_Toc85985927)

[7.1. Mappastruktúra kialakítása 32](#_Toc85985928)

[7.2. Komponensek fejlesztése 34](#_Toc85985929)

1. Bevezető

A feladat célja egy olyan online alkalmazás tervezése, implementálása, amely alkalmas lehet borok értékelését megvalósítani, az által, hogy a regisztrált felhasználók az általuk kóstolt, illetve vásárolt borokról részletes értékelést tudnak adni (képek, vélemények, valamint előre meghatározott tulajdonságok alapján).

Az alkalmazás tematikájából adódóan a felhasználók kizárólag a 18 éven felüli korosztályból kerülhetnek ki. A szoftver leendő használói olyan borkedvelők, akik bort szeretnének vásárolni, és a választáshoz szívesen felhasználják a többi vásárló véleményét, esetleg maguk is értékelnek borokat. A webshop üzemeltetési funkcióit használó user-ek jellemzően az értékesítés, beszerzés területről kerülnek majd ki, akik a beérkezett rendeléseket kezelik, és a készleteket karbantartják.

Funkciók tekintetében szétválnak az adminisztrátori és a felhasználói szerepkörök funkciói. **Az adminisztrátori funkciók** az alkalmazás karbantartására szolgálnak beleértve a felhasználókezelést, és a webshop modullal kapcsolatos feladatokat. utóbbiak lehetőséget biztosítanak a készletek kezelésére, a rendelések menedzselésére.

**A felhasználói funkciók**, az oldal látogatói számára érhetők el. Minden látogatónak lehetősége van a borok, és értékeléseik között keresni, valamint a borok között tallózni, és az oldalra regisztrálni. A regisztrált felhasználók elérik a vásárlással kapcsolatos funkciókat. Az oldal értékelés modulja azon látogatók számára érhető el, akik regisztráltak, és adott borból már vásároltak. Az értékelés komponensen belül a borok kapnak a kóstolóktól egy 1-5 közötti pontszámot, ami a felhasználó saját véleményét tükrözi a borról. Ezen felül lehetőség van a borokat tulajdonságaik mentén is értékelni (pl: savasság, testesség stb...). A szoftver a kapott pontszámok átlagát megjeleníti az alapadatok mellett. Az oldalon helyet kap egy kereső modul, ami a szabadszavas keresésen kívül lehetőséget biztosít összetett keresésre, néhány borjellemző mentén.

A szoftver minden funkciója böngészőn keresztül érhető el. A látogatók számára megjelenített oldalak mindegyike reszponzív működésű, és a modern webdizájn trendeknek megfelelően animált elemeket is tartalmaz. Az adminisztrátori oldalak tekintetében inkább a funkciók felhasználóbarát működése, és könnyű elérése a lényeges, a modern megjelenéssel szemben.

A feladat megvalósításához mindenképpen olyan technológiát szeretnék felhasználni, ami alkalmas robosztus alkalmazások implementálására. Az aktuális webfejlesztési trendeket, és az alkalmazás leendő funkcionalitását figyelembe véve, az egyik JavaScript alapú keretrendszer használatát tartom célszerűnek. Ma a három legnépszerűbb ilyen technológia az Angular, React és Vue.js. Mindhárom framework/library alkalmas hasonló alkalmazások implementálására, viszont a választásom az Angular-ra esett, mivel a rendkívül kiterjedt beépített eszközkészlete által komplex megoldást kínál a feladat elkészítéséhez. A backend oldali funkciók létrehozásához a Express keretrendszert választottam, amely egy MySQL adatbázissal történő kommunikációt fog megvalósítani. Az Angular és az Express futtatásáról Node.js, platformfüggetlen szerverkörnyezet gondoskodik.

A feladat készítésekor a fenti technológiákból a legfrissebb verziószámokat használom, amely jelenleg:

Node.js: 14.15

Angular: 11

Express 4.17

MySQL 8

|  |  |
| --- | --- |
| **Részfeladat** | **Megvalósíthatóság** |
| Az alkalmazás funkcióinak specifikálása | érthető a feladatrész, a jelenlegi tudásanyaggal megoldható |
| A funkciók közötti kapcsolatok megállapítása | érthető a feladatrész, a jelenlegi tudásanyaggal megoldható |
| Az alkalmazás egyes osztályainak specifikálása | érthető a feladatrész, a jelenlegi tudásanyaggal megoldható |
| Az osztályok közötti kapcsolatok megállapítása | érthető a feladatrész, a jelenlegi tudásanyaggal megoldható |
| Adatbázisséma térehozása | érthető a feladatrész, a jelenlegi tudásanyaggal megoldható |

Az online kereskedelem mértéke az elmúlt években folyamatosan növekvő tendenciát mutat, és ez a trend a következő években várhatóan tovább folytatódik. A járványhelyzet miatti korlátozások következtében a hagyományos kiskereskedelmi egységek forgalma jelentősen visszaesett, ezért minden üzlet igyekezett megjelenni az online kereskedelem területén. Ez a helyzet is rávilágított arra, hogy napjainkban egy vállalkozásnak egyre nagyobb figyelmet kell fordítania az online jelenlétre, tevékenységtől függetlenül.

Csomagküldő és internetes kiskereskedelmi forgalom havonta [1]

Felhasználói szemszögből az online vásárlások egyik legnagyobb problémája, hogy nincs fizikai kapcsolat az áruval. Ezt ellensúlyozadnó, a webshopok üzemeltetői kellően részletes leírást, fotókat és videókat próbálnak közzétenni a termékekről. A vásárlóknak ennek ellenére más felhasználók véleményi, értékelései nyújthatják az egyik legnagyobb segítséget a döntésben.

Szakdolgozatomban egy borokat árusító webshop megvalósítását tűztem ki célul, melyben a vásárlók döntéseit a többi vásárló értékelései és leírásai segítik. A témaválasztásnál a fent leírtakon kívül fontos szerepet játszottak borász ismerőseimmel folytatott beszélgetéseim, melyekből sok ötlethez jutottam az értékelő modullal kapcsolatban.


1. Technológiák áttekintése

## Motiváció

Fiatal borász ismerőseim gyakran megosztják velem beszélgetéseink során, hogy milyen ötletekben, újításokban látnak lehetőséget arra, hogy közelebb hozzák a boraikhoz az embereket. Ezeknek az ötleteknek jelentős része az értékesítéssel függ össze. Tapasztalataim azt mutatják, hogy a fiatalabb borászok az informatikára, és az infokommunikációra egyértelműen olyan eszközként tekintenek, amelyek segítségével a termékeiket meg tudják ismertetni a leendő vásárlókkal. Kivétel nélkül próbálnak folyamatosan jelen lenni a különböző közösségi oldalakon, és időről időre megújuló tartalmakat szolgáltatnak a követőiknek, melyek középpontjában a boraik állnak. Évek óta egyre nagyobb hangsúlyt fektetnek az online értékesítésre, aminek fontosságát a világjárvány miatti bezárások sajnos igazolták. Az internetes értékesítés legkézenfekvőbb eszköze egy webshop indítása, amire számtalan lehetőség áll rendelkezésre. Ezekről a „Megoldás alternatívák” című fejezetben részletesebben írok. A társalgások konklúziójaként azt állapítottuk meg, hogy egy webshop elengedhetetlen eszköze az online jelenlétnek, viszont önmagában, a vásárlók számára nem nyújt különösebb segítséget a vásárlásban. Az ötletek között szerepelt, egy olyan modul, amely a borok értékelését egy előzetesen, szakmai szempontok alapján összeállított lista szerint teszi lehetővé a felhasználóknak. A lista kellően részletes lenne ahhoz, hogy a bor minden tulajdonságát meg lehessen benne adni, és szabadszöveges mezőkkel akár hosszabb véleményt is lehessen írni egy- egy tételről.


## Kutatás

Kutatásomat a bor témájú magyar webshopok összehasonlításával kezdtem. A piacra jellemző, hogy szinte az összes pincészet rendelkezik saját webshoppal, melyeket jellemzően a pincészet saját bemutatkozó weblapjáról lehet elérni, és értelemszerűen csak a termelő saját borait lehet rajta keresztül megvásárolni. Ezek többnyire megvalósítják az összes lényeges webshop funkciót, lehetőséget biztosítanak a borok közötti keresésre, és nézelődésre.




Nyolcas Pincészet webshopja <https://nyolcasbor.shop.hu/webaruhaz/> [2]

A piacon helyet foglalnak még a kereskedők által üzemeltetett online áruházak. Ezekre jellemző, hogy számos pincészet termékeit kínálják, sok esetben a borokon kívül más népszerű termékek is a kínálatuk részét képezik. Magyarországon az egyik legnépszerűbb ilyen webshop a Bortársaság [3] online felülete. Az e-commerce funkciókat nagyon jól egészíti ki gyakran megújuló minőségi, leginkább borászati témájú tartalmakkal. Az egyes termékekről rövidebb leírást tesznek közzé fényképekkel, ugyanakkor felhasználók nem írhatnak értékelést a borokhoz.




Bortársaság webshop

Külföldi oldalak között a vivino.com [4] oldalát találtam legkiemelkedőbbnek a témában. Ennek az oldalnak egyik érdekessége, hogy nincs saját webshop része, hanem az egyes borokhoz külső forgalmazókat lehet megadni, akiknek az aktuális áraik alapján kalkulál egy átlag árat az alkalmazás, és tájékoztatja az érdeklődőt, hogy mely webshopokban lehet megvenni a terméket.



vivino.com – külső webshop ajánlás

További érdekesség, hogy a borok értékelését szinte teljes egészében a felhasználókra bízza. Szakmai szempontok szerint nagyon jól megadott tulajdonságok mentén lehet osztályozni az egyes tételeket, melyeket az összes felhasználó megtekinthet.



vivino.com – bor értékelés

1. Előkészületek

Ez a fejezet mutatja be a feladat megoldásához milyen lehetőségek állnak rendelkezésre. Összehasonlítom a meglévő technológiákat, fejlesztőeszközöket, melyek közül kiválasztom a megvalósításhoz leginkább alkalmas módszert.

## A feladat ismertetése

A kitűzött cél megvalósításának érdekében szükséges a feladatot jobban átgondolni, meghatározni. Ezek után lehetséges csak az információk gyűjtése, és technológiák, módszerek összehasonlítása.

Borász ismerőseimmel folytatott beszélgetéseim alkalmával többször szóba került a borok online értékesítése. Napjainkban erre számos lehetőség kínálkozik, melyeket ennek a fejezetnek a későbbi részében fogok bemutatni. Ennek kapcsán merült fel a kérdés, hogy hogyan lehetne a leendő vásárlókat segíteni a választásban, hiszen a klasszikus vásárlástól eltérően, online térben még a palack forgatásának lehetősége sem adott a vásárló számára. A fényképek, és minél részletesebb leírások közzétételén túl felmerült ötletként egy közösségi funkció, melyen keresztül a felhasználók egy adott borról a saját tapasztalataikat osztják meg. A webshop, és közösségi funkciók pontosítását követően született meg az igény, melyben egy olyan online vásárlási felület szerepelt, ami rendelkezik egy közösségi modullal, amin keresztül azok a felhasználók, akik már vásároltak egy adott borból, értékeléseket tehetnek közzé az érintett termékkel kapcsolatban. A vásárlási kritériumot fontosnak tartottuk beépíteni, mert hiányában könnyen előfordulhatna, hogy olyan felhasználók is értékelnek, akik még soha nem fogyasztottak a borból, ezzel torzítva a valóban hiteles értékeléseket. Igényként fogalmazódott meg továbbá, hogy az alkalmazásnak meg kell valósítania a modern webshop funkciókat, beleértve a termékek, felhasználók és rendelések menedzselését, valamint a látogatók számára elérhető felületek felhasználóbarát és modern megjelenését.

## Megoldás alternatívák


Az igények megismerése után egyértelműen látszik, hogy a megvalósításhoz nem elegendő statikus, kliens oldali technológiák használata, mint például HTML, CSS, Javascript. Mindenképpen adatbázishátterű, tartalmakat dinamikusan megjeleníteni képes módszereket szükséges használni.

**Kész webshopok**

Első lépésben kész e-commerce megoldások után néztem. Webshop indítására számos lehetőség kínálkozik napjainkban. A szolgáltatások nagyon hasonlóak, regisztráció után kapunk egy működő webshop felületet, benne a legfontosabb funkciókkal. A termékek feltöltése és a szükséges beállítások elvégzése után tulajdonképpen egy működő online bolt áll a rendelkezésünkre, melyhez különböző kiegészítő szolgáltatások állnak rendelkezésre. Ilyen például a különböző dizájnok alkalmazása, vásárlási statisztikák mutatása és egyéb, például blog modul implementálása. Ezek a szolgáltatások nagy része fizetős.

Az egyik legnépszerűbb, és legszélesebb körben használt ilyen szolgáltatás a <https://www.shopify.com/> . Előnye, hogy minden modern webshop funkciót biztosítja a felhasználónak, és különböző plugin-eken keresztül számos extra funkció is elérhető.

Hátránya, hogy ezeknek a plugin-eknek a nagy része fizetős, és jellemzően third party termékek. Hátrány még, hogy az igényként megjelölt értékelő modulra nem nyújt megoldást.




<https://www.shopify.com/> admin felülete

A gyors megoldást nyújtó instant e-commerce szolgáltatások tanulmányozása után megállapítottam, hogy olyan megoldásra lesz szükség, ami kellő rugalmasságot biztosít a beépülő modulok terén.

**PHP alapú tartalomkezelők**

Következő megoldási lehetőségként egy WordPress vagy Drupal alapú alkalmazás létrehozását vizsgáltam. A két tartalomkezelő működése rendkívül hasonló, ezért csak a WordPress-en keresztül mutatom be a tapasztalataimat. Mindkét CMS PHP alapú, jellemzően MySql adatbázis hátterű rendszer. Implementálásuk nagyon egyszerű, PHP környezet, és támogatott adatbázis szükséges hozzá. A telepítő közérthető módon végig viszi a felhasználót a folyamaton. A szükséges konfigurációs paraméterek (adatbázis adatok, mappabeállítások stb.) beállítása után rendelkezésünkre áll a kész tartalomkezelő, ami lehetőséget biztosít akár wysiwyg szerkesztő használatával is tartalmak létrehozására és publikálására. A shopify-hoz hasonlóan itt is rendelkezésünkre áll számos third party plugin, melyeknek egy része itt is fizetős. Nagy előnye viszont, hogy saját magunk is fejleszthetünk PHP nyelven különböző modulokat, és az oldalunk kinézetét is teljesen szabadon alakíthatjuk. Népszerű e-commerce modulja a WooCommerce, ami minden modern webshop funkciót biztosít. Kezelése a WordPress CMS-en belülről történik, és nagyon felhasználóbarát módon, számos beállítási lehetőséget biztosít.

Hátránya, hogy a third party modulokon keresztül nagyon sok sérülékenységet tartalmaz, és bizonyos webshop feature-ök használata fizetős.



WooCommerce admin felülete WordPress CMS-ben (forrás: <https://docs.woocommerce.com/>)

A PHP alapú tartalomkezelők nyújtotta lehetőségek tanulmányozása során megállapítottam, hogy ezzel a technológiával megvalósítható lenne a feladat. Ugyanakkor hátrány, hogy a harmadik féltől származó modulok komoly sebezhetőségi felületet biztosítanak az alkalmazás számára. Hátrány még, hogy a PHP technológia, a Javascript alapú keretrendszerek, mint például az Angular, elkezdett háttérbe szorulni az utóbbi években.

**Saját fejlesztés modern keretrendszerben**

Harmadik megoldási lehetőségként vizsgáltam egy teljesen új alkalmazás fejlesztését. Ennek előnye, hogy már a tervezés folyamatától kezdve rálátásom van minden modul fejlesztésére. Nem kell egy meglévő rendszer sajátosságait figyelembe véve kialakítani az egyedi funkciókat. További előny még, hogy ebben az esetben magam választhatom meg az összes technológiát, amivel a feladatot meg szeretném valósítani.

Ebben az esetben mindenképpen egy modern, Javascript alapú keretrendszer választását tartom célszerűnek. Ezek a megoldások skálázhatóságuk és teljesítmény béli mutatóik miatt az utóbbi években dominálnak webfejlesztés területen.

Napjainkban a három leginkább elterjed ilyen technológia az Angular, React és Vue.js. A három módszert összehasonlítva az Angular-t találtam a legalkalmasabbnak arra, hogy a fejezet elején megfogalmazott igények szerint kialakított alkalmazást hozzak létre.

## Megoldás kiválasztása

A fent részletezett megoldási lehetőségek elemzését követően arra a megállapításra jutottam, hogy a feladat megvalósítása egy saját fejlesztésű alkalmazás keretein belül valósulhat meg a leghatékonyabban.

1. A megvalósítás eszközei

Ebben a fejezetben bemutatom, hogy milyen hardver és szoftver eszközökre van szükség ahhoz, hogy a célként kitűzött webshop-ot, a felmerült igényekkel együtt meg lehessen valósítani.

## A tervezéshez használt eszközök

Az alkalmazás implementálását mindenképpen a tervezési fázisnak kell megelőznie. Egy jól átgondolt, és elkészített rendszerterv segítségével az implementálás is lényegesen hatékonyabban hajtható végre. A fejlesztési szakaszban felbukkanó esetleges hiányosságok, anomáliák kezelése sokkal több erőforrásráfordítást igényel, mintha ezek a hibák a tervezési szakaszban derülnének ki. Ezért is érdemes nagy hangsúlyt fektetni a rendszerterv kidolgozására.

A tervezés során UML diagramok segítségével fogom szemléltetni a rendszer tervezett működését. Az UML modellező nyelvvel grafikus módon lehet több aspektusból bemutatni akár a teljes alkalmazás, akár annak egyes alrendszereinek viselkedését.

A diagramok elkészítéséhez számtalan program áll rendelkezésre. Többségük, funkcionalitását tekintve szinte teljesen megegyezik. Én a <https://app.diagrams.net/> (régebbi nevén draw.io) online alkalmazást választottam erre a célra. A létrehozott diagramokat a saját gépünkre is le tudjuk menteni, majd onnan visszatöltve böngészőn keresztül folytathatjuk a munkát. Az összes UML diagramtípus elemeit tartalmazza, emellett rendkívül felhasználóbarát szerkesztőfelületet biztosít.

## A fejlesztőkörnyezet kialakítása


Az előző fejezetben azt a döntést hoztam, hogy Angular keretrendszerben szeretném megvalósítani a feladatot. A fejlesztői környezet kialakításához szükséges alkalmazások telepítését, beállítását az alábbiakban fogom bemutatni. A fejlesztést Windows 10 operációs rendszeren fogom végezni, ezért a szükséges szoftverek telepítését és konfigurálását ennek megfelelően fogom bemutatni.

A fejezetben nem fogom minden komponens telepítését részletezni, mivel ezek túlnyomó része az npm csomagkezelőn keresztüli telepítéssel történik a megszokott npm install paranccsal. Az alábbiakban az alkalmazásom gerincét alkotó főbb egységek telepítését és beállítását fogom bemutatni, valamint az alkalmazott segédprogramok installálását és konfigurálását.

### Node.js

Első lépésként a Node.js alkalmazást szükséges telepíteni, amely egy szerver oldali platform. Segítségével JavaScript kódot lehet futtatni szerver környezetben. A hivatalos dokumentáció szerint a Node.js egy olyan platform, amely a JavaScript futtatójára épül, a gyors és skálázható hálózati alkalmazások egyszerű létrehozását teszi lehetővé. A Node.js egy eseményvezérelt, nem blokkoló I /O modellt használ, tehát aszinkron. Adatintenzív, valós idejű alkalmazások szerver oldali támogatására jól használható.

Telepítése a hivatalos oldalon található telepítőfájl legfrissebb stabil verziójának letöltésével indul. A telepítő használata egyértelmű, az alapbeállításokat használva sikeres telepítés várható. A telepítőcsomag tartalmazza a Node.js alkalmazást, és az npm csomagkezelőt, mely segítségével JavaScript csomagokat tudunk majd hozzáadni a projektünkhöz. Az installálás végeztével parancssorban a node -v, és npm -v parancsok futtatásával tesztelhetjük, hogy sikeres volt e a telepítés.




Node.js telepítés ellenőrzése

### Angular CLI

Az Angular CLI tulajdonképpen egy parancssori eszköz, mellyel az Angular alapú alkalmazások fejlesztése történik.

Telepítése globálisan az npm install -g @angular/cli paranccsal történik, melynek sikerességét a verzió lekérdezésével ellenőrizhetjük a ng –version utasítással.




Angular CLI telepítésének ellenőrzése

### Visual Studio Code

A Visual Studio Code a Microsoft által fejlesztett ingyenes kódszerkesztő. Angular projektek fejlesztéséhez sokan használják. Az én választásom is erre a programra esett, mert számos kiegészítővel támogatja a munkát.

A hivatalos oldalról (<https://code.visualstudio.com/>) letöltött legújabb stabil verzió telepítőjét futtatva, a felajánlott beállításokat alkalmazva történik az telepítés. Az „Add to PATH” checkbox bejelölését érdemes ellenőrizni, ezen felül a többi beállítás magától értetődő.



„Add to PATH” opció ellenőrzése

### Express.js

Az alkalmazás szerver oldali kiszolgálását az Express framework fogja végezni, aminek a telepítése az npm csomagkezelőn keresztül történik.

A telepítés előtt létrehozunk az alkalmazás backend részének egy külön mappát a projektstruktúrában, hogy szeparáljuk a szerver és kliens oldali komponenseket. A mappába lépve az alábbi parancsokkal végezzük a telepítést, mely az Express-en kívül telepíti a body-parser komponenst is, mely a bejövő HTTP POST request-ek feldolgozásában lesz majd segítségünkre. A tsc -init parancs hozza létre a tsconfig.json fájlt.

tsc –init

npm install @types/node express @types/express body-parser –save

A telepítés után szükséges létrehozni és konfigurálni az index.ts fájlt, ami többek közt a szerver indítását hivatott végrehajtani. A backend/src mappában hoztam létre a fenti fájlt. Fontos beállítás, hogy a szerver melyik portot használja. Én a 3000-es portot állítottam be, amit az alábbi kódrészlet eredményez:

app.listen(3000, () => {

console.log('Listening on 3000 ...');

});

Látható, hogy sikeres indítás után az alapértelmezett konzolra a „Listening on 3000…” szöveg kerül kiírásra, melyet a ts-node-dev src/index.ts parancs parancssorban történő futtatása után ellenőrizni is tudjuk:



Elindult a szerver

### MySQL és phpMyAdmin

A programom adatbázis-hátterét a MySQL 8-as verziója biztosítja. Telepítése történhet a hivatalos oldalról letöltött telepítőn keresztül, azonban a későbbiekben az adatbázis tábláinak könnyebb áttekinthetősége kedvéért a phpMyAdmin nevű segédprogramot fogom használni. Ezért a két alkalmazás telepítését és konfigurálását célszerűnek tartom olyan szoftveren keresztül, amely tartalmazza a fent említett programokat, és közös telepítőn keresztül történik a telepítés. Több ilyen program érhető el az interneten. Én a WampServer nevűt választottam,

### Github

1. Az alkalmazás tervezése

Szakdolgozatom ezen részében kerül dokumentálásra az alkalmazás tervezése. A tervezés során létrehozott diagramokat szintén ez a fejezet fogja tartalmazni.

A szoftver célja egy olyan borokat áruló webshop létrehozása, amely megvalósítja egy modern online áruház fontosabb funkcióit, ugyanakkor implementálásra kerül egy borokhoz kapcsolódó értékelő modul, melyben azok a felhasználók tudnak értékeléseket rögzíteni, akik már vásároltak bort.

A szoftverrel szemben támasztott elvárások:

* Autentikációs funkciók
* Jogosultságkezelés
* Webshop funkciók biztosítása
* Készletkezelő funkciók megvalósítása
* Borok közti összetett keresés
* Felhasználó saját profiljának kezelése
* Felhasználó saját értékeléseinek kezelése
* Felhasználóbarát megjelenés


## Az alkalmazás funkciói

A szoftver funkcióinak reprezentálásár a use case diagramot fogom használni. Erre a diagramra jellemző, hogy könnyen áttekinthetően és szemléletesen lehet rajta keresztül bemutatni a rendszer funkcióit. A diagram elemei a relációk, aktorok és use case-ek. A aktorok egy szerepkört jelölnek a rendszerrel kapcsolatba kerülő felhasználókat reprezentálják. A use case-ek írják le az alkalmazás funkcióit. A relációk pedig az aktorok és a use case-ek közötti kapcsolatot jelölik.

A rendszerben kezdetben 3 aktor van jelen: Látogató, Felhasználó, Admin. Ezek tulajdonképpen három jogosultsági szintet jelentenek. Az alkalmazásban azonban lehetőség lesz újabb szerepkörök hozzáadására, meglévők módosítására és törlésére.


**A rendszer aktorai**

Látogató: A weboldalt meglátogató, be nem jelentkezett felhasználó. Lehetősége van a borokat megtekinteni, köztük keresni, és kosárba rakni, onnan törölni, és az oldalra regisztrálni. A vásárlást azonban az alkalmazás nem engedi, ha valaki Látogató szerepkörben szeretne fizetést indítani, a rendszer figyelmezteti, hogy bejelentkezés szükséges a vásárlás befejezéséhez.




Use case diagram – Látogató aktor

Felhasználó: Ez az aktor tulajdonképpen egy bejelentkezett Látogató. Minden funkciót elér, amit a Látogató, de azon felül engedélyezett neki a kijelentkezés, fizetés, rendelési előzmények megtekintése, profil szerkesztése, értékelés leadása.



Use case diagram – Felhasználó aktor

Admin: Az Admin szerepkörrel lehetőség van felhasználó hozzáadására, törlésére, szerepkör hozzáadására, törlésére, szerkesztésére, borok hozzáadására, törlésére, szerkesztésére, értékelések és rendelések kezelésére.



Use case diagram – Admin aktor

**Use case-ek**

Keresés: Ez a funkció lehetőséget biztosít minden látogatónak a borok közötti keresésre. Nincs jogosultsághoz kötve, regisztrációtól függetlenül eléri minden felhasználó

Borok megtekintése: Ezen funkció szolgál a borok listázására, megjelenítésére. Rajta keresztül érhető el a borok adatlapja, és a kapcsolódó értékelések. Nem jogosultsághoz kötött funkció.

Kosárba helyezés: Az oldal minden látogatójának lehetősége van borokat a kosába helyezni. Ezt megtehetik bejelentkezés nélkül, azonban vásárlási folyamat további lépéseit már nem engedélyezi a rendszer bejelentkezés hiányában.

Kosárból törlés: Bor törlése a kosárból.

Regisztráció: Ez a funkció tulajdonképpen a belépési pont a Látogató és a Felhasználó szerepkör között. A regisztráció a be nem jelentkezett felhasználók számára elérhető, hatására létrejön a user profilja, és lehetőség nyílik a bejelentkezésre.

Kijelentkezés: A kijelentkezés funkció megszűnteti a felhasználó bejelentkezett állapotát. Hatására Felhasználó szerepkörből Látogató szerepkörbe váltunk. Értelemszerűen csak bejelentkezett állapotnál elérhető funkció.

Értékelés: Ez a funkció biztosít lehetőséget a felhasználónak a borok értékelésére. A bejelentkezett állapoton kívül szükséges feltétel még, hogy a felhasználó az adott bor vásárlója legyen.

Profil szerkesztése: A felhasználó saját profiljának kezelésére szolgáló funkció. Eléréséhez bejelentkezés szükséges.

Bejelentkezés: Regisztrált felhasználók számára elérhető funkció. Hatására elérhetővé válnak a Felhasználó szerepkörhöz tartozó funkciók is.

Fizetés: Bejelentkezéshez kötött funkció, mely a kosárba rakott borok kifizetését teszi lehetővé. Fizetés után a rendelés státusza változik.

Rendelési előzmények: Bejelentkezéshez kötött funkció, amelyik lehetőséget biztosít a felhasználónak az aktuális és korábbi rendeléseinek megtekintésére.

Szerepkör törlése: Admin jogosultsághoz kötött funkció, mely a szerepkörök kezelése között a törlést valósítja meg.

Szerepkör hozzáadása: Admin jogosultsággal rendelkező felhasználó számára biztosít lehetőséget új szerepkör definiálására.

Felhasználó törlése: A felhasználókezelés egyik funkciójaként egy felhasználó törlését teszi lehetővé. Admin jogosultsághoz kötött.

Felhasználó hozzáadása: Admin jogosultságú felhasználónak ad lehetőséget felhasználó hozzáadására, kiválasztott jogosultsági szinttel.

Bor hozzáadása: Új bor hozzáadását teszi lehetővé ez a funkció, Admin szerepkörű felhasználónak. Itt jön létre a bor adatlapja, és ezen funkción keresztül kerülnek beállításra a bor alap adatai.

Bor szerkesztése: Feltöltött bor adatainak módosítására szolgáló funkció. Admin jogosultsághoz kötött.

Bor törlése: Adatbázisban már szereplő bor törlését teszi lehetővé, Admin szerepkörű felhasználónak.

Értékelések kezelése: Admin szerepkörű felhasználó számára nyújt lehetőséget értékelések moderálására.

Rendelések kezelése: Admin szerepkörű felhasználó számára nyújt lehetőséget a rendelések kezelésére, mint pl státusz állítás.

1. Az adatbázis ismertetése

A fejlesztés során az adatbázissal kapcsolatos műveleteket hasznosnak találtam ORM technikával kezelni. Az ORM (Object-Relational Mapping) lényege, hogy az adatbázisban tárolt adatokat objektumorientált megközelítéssel kezelhessük. Az általam használt Node.js környezetben a TypeORM és a Sequelize ORM közkedvelt mapper megoldások. Mindkét program segítségével TypeScript osztályokat tudunk különböző adatbázisokkal kezelni anélkül, hogy konkrét adatbáziskezelő specifikus parancsokat használnánk.

A választásom a TypeORM-re esett, mert megítélésem szerint kiterjedtebb dokumentációval rendelkezik, mint a Sequelize ORM.

A TypeORM az adatbázis tábláit és a köztük lévő kapcsolatokat a definiált entitások alapján generálja. Ezért első feladatom az volt, hogy meghatározzam a szükséges entitásokat, melyeket a projekt backend/src mappáján belül egy entity mappában tároltam az átláthatóság kedvéért. Az alábbiakban bemutatom az egyes entitásokat, és azok kapcsolatait, valamint bemutatom a TypeORM által generált táblákat.

## Wine.ts

A borokhoz kapcsolódó információk tárolására alkalmas entitás.

user tábla: A regisztrált felhasználók adatait tároló tábla.

cart és cart\_item tábla: Ez a szakasz a virtuális kosarak kezelésére szolgáló táblákat tartalmazza, amelyek a tényleges megrendelés létrehozása előtt tárolják a felhasználó választásait. Ha a felhasználó törli a fizetést, vagy a fizetés sikertelen, ezek a kosarak tárolásra kerülnek. A bejelentkezett felhasználó társítható a kosárhoz is.

order és order\_item tábla: Ez a két tábla a megrendelések kezelésére szolgáló adatokat tartalmazza. A megrendeléshez bejelentkezett felhasználó is társítható.

permission tábla: A jogosultságok kezeléséhez kapcsolódó tábla.

role\_permission tábla: Kapcsolótábla a premission és role táblák között

role tábla: A szerepkörökhöz tartozó információk tárolására szolgáló tábla.


product\_review tábla: A borok értékelésének alapjául szolgáló tábla. Itt kerülnek tárolásra a felhasználó által megadott értékelési adatok.

transaction tábla: Egy rendeléshez kapcsolódó tranzakció adatainak tárolására szolgáló tábla.

variety tábla: Ez a tábla tárolja a szőlőfajtákat, amiket borokhoz lehet rendelni.

wine tábla: A borokhoz kapcsolódó információk tárolására alkalmas tábla.

wine\_variety tábla: Kapcsolótábla a wine és a variety táblák között



Adatbázis-séma

cart tábla:

|  |  |  |
| --- | --- | --- |
| **Oszlop** | **Típus** |  |
| id *(Elsődleges)* | bigint(20) | Elsődleges kulcs |
| userId | bigint(20) | *Idegen kulcs, a felhasználó azonosítására* |
| sessionId | varchar(100) | A kosárhoz társított sessionId |
| token | varchar(100) | A kosárhoz társított token. Több session esetén egyértelműen azonosítható a kosár a segítségével |
| status | smallint(6) | A kosár státusza. |
| firstName | varchar(50) | *Felhasználó vezetékneve* |
| lastName | varchar(50) | *Felhasználó keresztneve* |
| tel | varchar(15) | *Felhasználó telefonszáma* |
| email | varchar(50) | *Felhasználó e-mail címe* |
| address | varchar(100) | *Felhasználó címe* |
| city | varchar(50) | *Város* |
| country | varchar(50) | *Ország* |
| createTime | datetime | Kosár létrehozásána ideje |
| updateTime | datetime | *Kosár frissítésének ideje* |
| content | text | *A kosárhoz tartozó extra információk* |

cart\_item tábla:

|  |  |  |
| --- | --- | --- |
| **Oszlop** | **Típus** | **Alapértelmezett** |
| id *(Elsődleges)* | bigint(20) | Elsődleges kulcs |
| wineId | bigint(20) | Idegen kulcs, a bor azonosítójára |
| cartId | bigint(20) | Idegen kulcs, a kosár azonosítójára |
| sku | varchar(100) | Cikkszám |
| price | float | A bor ára a vásárlás pillanatában |
| discount | float | A borhoz tartozó kedvezmény a vásárlás pillanatában |
| quantity | smallint(6) | A felhasználó által megadott mennyiség |
| active | tinyint(1) | Egy jelölő, ami mutatja, hogy az adott bor aktív e a kosárban. Segítségével meg lehet előzni, hogy egy adott bort többször is a kosárba tegyen a felhasználó |
| createTime | datetime | cart\_item létrehozásának ideje |
| updateTime | datetime | cart\_item frissítésének ideje |
| content | text | cart\_item-hez tartozó extra információk |

order tábla:

|  |  |  |
| --- | --- | --- |
| **Oszlop** | **Típus** | **Alapértelmezett** |
| id *(Elsődleges)* | bigint(20) | Elsődleges kulcs |
| userId | bigint(20) | Idegen kulcs a felhasználó azonosítójára |
| sessionId | varchar(100) | A rendeléshez társított sessionId |
| token | varchar(100) | A rendeléshez társított token. Több session esetén egyértelműen azonosítható a rendelés a segítségével. Ezt a tokent lehet átadni az online fizetéskor |
| status | smallint(6) | A rendelés státusza. (Új, kifizetett, kiszállított, hibás stb) |
| subTotal | float | A megrendelt tételek teljes összege |
| itemDiscount | float | Az egyes borokra adott összes kedvezmény |
| tax | float | Adó |
| shipping | float | Szállítási költségek |
| total | float | A rendelés teljes összege, kedvezményekkel, adókkal, szállítási költségekkel kompenzálva |
| promo | varchar(50) | Promódiós kód |
| discount | float | A rendelésre vonatkozó összes kedvezmény, beleértve a promóciót, és a borokon lévő kedvezményeket |
| grandTotal | float | A rendelés teljes összege. A felhasználó ezt az összeget fogja fizetni |
| firstName | varchar(50) | *Rendelés pillanatában a vezetéknév* |
| lastName | varchar(50) | *Rendelés pillanatában a keresztnév* |
| tel | varchar(15) | *Rendelés pillanatában a telefonszám* |
| email | varchar(50) | *Rendelés pillanatában a emailcím* |
| address | varchar(100) | *Rendelés pillanatában a cím* |
| city | varchar(50) | *Rendelés pillanatában a város* |
| country | varchar(50) | *Rendelés pillanatában az ország* |
| createdAt | datetime | A rendelés létrehozásának időpontja |
| updatedAt | datetime | *A rendelés módosításának időpontja* |
| content | text | *A rendeléshez tartozó extra információk* |

order\_item tábla:

|  |  |  |
| --- | --- | --- |
| **Oszlop** | **Típus** | **Alapértelmezett** |
| id *(Elsődleges)* | bigint(20) | Elsődleges kulcs |
| wineId | bigint(20) | Idegen kulcs a bor azonosítójára |
| orderId | bigint(20) | Idegen kulcs a rendelés azonosítójára |
| sku | varchar(100) | Cikkszám |
| price | float | Ár |
| discount | float | Kedvezmény |
| quantity | smallint(6) | Mennyiség |
| createdAt | datetime | order\_item létrehozásának időpontja |
| updatedAt | datetime | *order\_item frissítésének időpontja* |
| content | text | order\_item-hez tartozó extra informáicók |

permission tábla:

|  |  |  |
| --- | --- | --- |
| **Oszlop** | **Típus** | **Alapértelmezett** |
| id *(Elsődleges)* | bigint(20) | Elsődleges kulcs |
| title | varchar(75) | Jogosultság megnevezése |
| description | tinytext | *Jogosultság leírása* |
| active | tinyint(1) | Kiosztható e a jogosultság |
| createTime | datetime | Létrehozás dátuma |

product\_review tábla:

|  |  |  |
| --- | --- | --- |
| **Oszlop** | **Típus** | **Alapértelmezett** |
| id *(Elsődleges)* | bigint(20) | Elsődleges kulcs |
| wineId | bigint(20) | Idegen kulcs a bor azonosítójára |
| userId | bigint(20) | Idegen kulcs a felhasználó azonosítójára |
| color | tinytext | *Bor színe* |
| color\_comment | tinytext | *Bor színéhez fűzhető megjegyzés* |
| intensity | tinytext | *Illat intenzitás* |
| nose\_character | tinytext | Illat karakterisztikája |
| nose\_comment | tinytext | *Illathoz fűzhető megjegyzés* |
| sweetness | tinytext | *Édesség* |
| acidity | tinytext | *Savasság* |
| alc\_content | tinytext | *Alkoholtartalom* |
| tannin\_quantity | tinytext | *Tannin tartalom* |
| tannin\_quality | tinytext | *Tannin minőség* |
| body | tinytext | *Testesség* |
| taste\_character | tinytext | *Íz karakterisztikája* |
| length | tinytext | *Lecsengés* |
| taste\_comment | tinytext | *Ízhez fűzhető megjegyzés* |
| rating | smallint(6) | Értékelés |
| published | tinyint(1) | Aktív értékelés? |
| createTime | datetime | Értékelés létrehozásának időpontja |
| publishedAt | datetime | Értékelés közzétételének időpontja |

role tábla:

|  |  |  |
| --- | --- | --- |
| **Oszlop** | **Típus** | **Alapértelmezett** |
| id *(Elsődleges)* | bigint(20) | Elsődleges kulcs |
| title | varchar(75) | Szerepkör megnevezése |
| description | tinytext | *Szerepkör leírása* |
| active | tinyint(1) | Kiosztható szerepkör |
| createTime | datetime | Szerepkör létrehozásának dátuma |

role\_permission tábla:

|  |  |  |  |
| --- | --- | --- | --- |
| **Oszlop** | **Típus** | **Alapértelmezett** | **Megjegyzések** |
| roleId *(Elsődleges)* | bigint(20) |  |  |
| permissionId *(Elsődleges)* | bigint(20) |  |  |
| createTime | datetime |  |  |
| updateTime | datetime | *NULL* |  |

transaction tábla:

|  |  |  |  |
| --- | --- | --- | --- |
| **Oszlop** | **Típus** | **Nulla** | **Alapértelmezett** |
| id *(Elsődleges)* | bigint(20) | Nem | Elsődleges kulcs |
| userId | bigint(20) | Nem | Idegen kulcs a felhasználó azonosítóra |
| orderId | bigint(20) | Nem | Idegen kulcs a rendelés azonosítóra |
| code | varchar(100) | Nem | Fizetési azonosító |
| type | smallint(6) | Nem | Tranzakció típusa (hitelkártya, betéti kártya) |
| mode | smallint(6) | Nem | Tranzakció módja (utánvét, online stb) |
| status | smallint(6) | Nem | Tranzakció státusza (új, törölt, hibás, várakozó stb) |
| createdAt | datetime | Nem | Tranzakció létrehozásának dátuma |
| updatedAt | datetime | Igen | Tranzakció frissítésének dátuma |
| content | text | Igen | *Tranzakcióhoz kapcsolódó extra információk* |

user tábla:

|  |  |  |  |
| --- | --- | --- | --- |
| **Oszlop** | **Típus** | **Nulla** | **Alapértelmezett** |
| id *(Elsődleges)* | bigint(20) | Nem | Elsődleges kulcs |
| roleId | bigint(20) | Nem | Idegen kulcs a szerepkör azonosítóra |
| firstName | varchar(50) | Igen | *Vezetéknév* |
| lastName | varchar(50) | Igen | *Keresztnév* |
| tel | varchar(15) | Igen | *Telefonszám* |
| email | varchar(50) | Igen | *E-mailcím* |
| passwordHash | varchar(32) | Nem | Jelszó |
| regTime | datetime | Nem | Regisztráció időpontja |
| lastLogin | datetime | Igen | *Utolsó bejelentkezés* |

variety tábla:

|  |  |  |  |
| --- | --- | --- | --- |
| **Oszlop** | **Típus** | **Nulla** | **Alapértelmezett** |
| id *(Elsődleges)* | bigint(20) | Nem | Elsődleges kulcs |
| variety | tinyint(4) | Nem | Szőlőfajta |

wine tábla:

|  |  |  |  |
| --- | --- | --- | --- |
| **Oszlop** | **Típus** | **Nulla** | **Alapértelmezett** |
| id *(Elsődleges)* | bigint(20) | Nem | Elsődleges kulcs |
| userId | bigint(20) | Nem | Idegen kulcs a felhasználó azonosítóra |
| name | varchar(75) | Nem | Bor neve |
| imgName | varchar(75) | Nem | Borhoz feltöltött kép elérési útvonala |
| winery | tinytext | Igen | *Pincészet* |
| description | tinytext | Igen | *Borhoz tartozó leírás* |
| type | smallint(6) | Nem | Bor típusa |
| year | smallint(6) | Nem | Évjárat |
| alcohol | float | Nem | Alkoholtartalom |
| color | tinytext | Igen | *Bor színe* |
| sku | varchar(100) | Nem | Cikkszám |
| price | float | Nem | Ár |
| discount | float | Nem | Kedvezmény |
| quantity | smallint(6) | Nem | Mennyiség (raktáron) |
| shop | tinyint(1) | Nem | Vásárolható |
| createTime | datetime | Nem | Cikk létrehozásának dátuma |
| updateTime | datetime | Igen | *Cikk frissítésének dátuma* |


wine\_variety tábla:

|  |  |  |  |  |
| --- | --- | --- | --- | --- |
| **Oszlop** | **Típus** | **Nulla** | **Alapértelmezett** | **Megjegyzések** |
| id *(Elsődleges)* | bigint(20) | Nem |  |  |
| varietyId | bigint(20) | Nem |  |  |
| wineId | bigint(20) | Nem |  |  |

[Új phpMyAdmin ablak nyitása](http://localhost/phpmyadmin/db_datadict.php?db=shop&table=&server=1&target=)

1. Alkalmazás fejlesztése

A fejlesztői környezet kialakítása, valamint az adatbázis megtervezése és létrehozása után a szükséges funkciók implementálásával folytattam a munkát. Az alkalmazott technológiákból kifolyólag jól elkülöníthető részekre lehet bontani a fejlesztést. A főbb funkciók fejlesztése egyaránt érinti a szerver és kliens oldalt. **[https://angular.io/guide/http]** Az Angular keretrendszer a HTTP protokollon keresztül kommunikál a backend-del. HTTP kérések és válaszok formájában. Ehhez a HttpClient service osztályt biztosítja a fejlesztők számára az alkalmazás kliens oldalán. Szerver oldalon az Express eszköz REST API-kon keresztül végzi a kommunikációt a MySQL adatbázissal. A működést az alábbi, egyszerűsített ábrán mutatom be:



Alkalmazáson belüli kommunikáció

## Mappastruktúra kialakítása

Az Angular rendszer építőegységei a komponensek. Ez a szemléletmód és architektúra kiváló eszköz újrafelhasználható kódok létrehozására. Az egyes funkciók implementálása előtt az előbb leírtak miatt szükséges volt átgondolni, hogy frontend oldalon milyen komponensekbe érdemes szervezni a funkciókat. Ezeket a komponenseket egy külön components nevű mappába rendeztem, hogy ne keveredjenek az alkalmazás többi részével az src/app folderben. A komponensek számossága miatt nehezen lehetett volna átlátni az Angular app mappájának tartalmát, ezért törekedtem arra, hogy itt saját fájlok ne szerepeljenek. Ezek után született az alábbi mappastruktúra:

A képen szöveg látható

Automatikusan generált leírás

Angular fő mappastruktúra

A backend struktúrájának kialakításánál is igyekeztem figyelembe venni, hogy minél nagyobb rendezettséget szolgáltassanak a mappák. A szerver oldal fő mappája a backend/src, amit igyekeztem úgy szervezni, hogy alatta csak az index.ts, valamint a routers.ts fájlok maradjanak. Előző fejezetben említettem, hogy az index.ts fájl indítja az Express szervert, és tölti be a szükséges programokat. A routes.ts fájl tartalmazza a szerver oldali routingot. A szerver gyökér mappája a backend folder konfigurációs fájlokat, valamint az uploads mappát tartalmazza, ahová a borokhoz feltöltött képeket helyezi a feldolgozás során a program. A fentiek alapján a kialakított mappastruktúra a következő:

A képen szöveg látható

Automatikusan generált leírás

Backend mappastruktúra


## Autentikációs modul

Itt jutottam el ahhoz a ponthoz, ahol el lehetett kezdeni a tényleges kódolást. A program működésének talán leglényegesebb funkciója az autentikáció, ezért az ehhez kapcsolódó feladatokkal kezdtem a kódolást. Mindenekelőtt meg kellett határozni a felhasználó-azonosítási folyamatot, melyet az előző fejezetekben részleteztem. Leegyszerűsítve a folyamatot: bizonyos oldalakat csak bejelentkezett felhasználók nyithatnak meg. Ha a felhasználó már regisztrált, akkor egy login formon tud bejelentkezni, ha nem, akkor először egy regisztrációs form sikeres kitöltését kell kezdeményeznie.

Mindkét művelethez szükséges egy-egy HTML űrlap a felhasználói adatok beküldéséhez. A bevitt adatokat frontenden és backenden is vizsgálom, és csak sikeres validáció után történik meg az adatbázisba mentés. A regisztrációnál megkötés, hogy olyan e-mailcímmel már nem lehet regisztrálni, amivel már történt sikeres regisztráció. A jelszó adatbázisban tárolása előtt fontos azt valamilyen eljárással titkosítani. **[https://www.npmjs.com/package/bcryptjs]** Erre a Node.js bcrypt modulját használtam, ami úgynevezett „sózó” módszert alkalmaz a szivárványtáblás támadások ellen. A sikeres regisztráció után egy e-mailt küld az alkalmazás a megadott e-mailcímre.

**[https://nodemailer.com/about/]** Az e-mail küldést a nodemailer modulon keresztül végzem az alkalmazásban. Ezzel a modullal rendkívül könnyen lehet Node.js programokból e-mail-eket küldeni, és további nagy előnye, hogy minimális konfiguráció szükséges a használatához.

A bejelentkezés során vizsgálom, hogy a megadott felhasználónév jelszó párossal létezik e bejegyzés az adatbázisban. Ha igen, akkor a JWT modul használatával egy tokent készít a program, és elhelyezi benne a felhasználó azonosítót, felhasználónevet, és a felhasználó szerepköreit, és beállítja a token lejárati idejét. A JWT **[https://jwt.io/introduction**] (JSON Web Tokens) egy módszer, mellyel biztonságosan, JSON objektumként lehet továbbítani információt a felek között. A backend az aláírt tokent küldi response-ként a frontendnek, ami ezt egy service-en keresztül a session-storage-ba menti. A folyamat egyszerűsített ábrája alább látható:



Regisztrációs és autentikációs folyamat

A hitelesítési folyamathoz szükséges a frontend és backend között közlekedő token ellenőrzése. Ezt a jsonwebtoken eszköz verify metódusával lehet elvégezni. amely a request header-ből kapott tokent, és egy secret key-t vár paraméterül. A secret key-t egy külön konfigurációs állományban tárolom.

Az alkalmazáson belül bizonyos oldalakat csak adott szerepkörrel rendelkező felhasználók érhetnek el. Ennek megvalósítására az Angular CanActivate interface-ét használtam. [**https://angular.io/api/router/CanActivate**] Ezzel az interface-szel útvonalak védelmét lehet végrehajtani, ami a gyakorlatban annyit jelent, hogy ha a definiált feltételek mindegyike true-val tér vissza, akkor folytatódik a navigáció a route szerint, ha bármelyik feltétel false, akkor megszakad a navigáció.

## Admin modul


Az alkalmazás admin modulját értelemszerűen csak admin jogosultsággal rendelkező felhasználók érhetik el. Az ellenőrzés az előző fejezetben említett CanActivate interface-en keresztül történik. Az admin dashboard-on a felhasználó együtt lát minden elérhető funkciót, melyek:

1. Borok kezelése
2. Carousel kezelése
3. Felhasználók kezelése
4. Rendelések kezelése

Az alábbiakban ezeket a funkciókat fogom részletezni.

### Borok kezelése

Itt van lehetősége az adminisztrátornak a borok szerkesztésére, törlésére, hozzáadására. A kezelési metodikát igyekeztem leegyszerűsíteni, így a folyamat belépési pontjaként egy keresőmezőt hoztam létre, amit autocomplete funkcióval kibővítve lehet használni a teljes készlet szűrésére.



Borok közötti keresés

Ennek megvalósítására az [**https://github.com/ng-select/ng-select**] ng-select nevű library-t használtam, melyet a borok listájának adataival töltöttem fel. A borokkal kapcsolatos műveleteket egy külön oldalon lehet elvégezni. Itt van lehetőség a bor minden paraméterének beállítására, amik nagy része értelemszerű. Két tulajdonságot checkbox-ok billentésével lehet módosítani. Egyik az „Elérhető” paraméter, másik a „Főoldalra”. Előbbit akkor használjuk, ha egy bor átmenetileg kikerül a kínálatból így, ha ez a checkbox jelöletlen marad, úgy a bor nem fog szerepelni a listázásokban. Ez valósítja meg a törlés funkciót, ami esetünkben nem fizikai törlést jelent, hanem egy státuszváltozást. A „Főoldalra” opció adja meg, hogy egy adott bor a főoldalon kapjon e helyet vagy sem. Mivel nem tartottam célszerűnek a főoldalon a teljes borkínálatot szerepeltetni, ezért implementáltam ezt az egyszerű funkciót, ami az adminisztrátor kezébe adja a döntés lehetőségét, hogy csak bizonyos szempontok alapján kiválasztott borok jelenjenek meg a főoldalon.

Itt van lehetőség a borok képeinek cserélésére is, amit az [**https://github.com/valor-software/ng2-file-upload**] ng2-file-upload modullal valósítottam meg. A modul a kiválasztott fájlt továbbítja a backend-nek, ahol a tárolás előtt timestamp-pel látja el a fájlnevet a program, így biztosítva az egyediséget. A fájlokat a backend uploads mappájában tárolom, az adatbázisba csak a generált fájlnév kerül mentésre.

Irodalomjegyzék

|  |  |
| --- | --- |
| [1] | „https://www.ksh.hu,” 17 04 2021. [Online]. Available: https://www.ksh.hu/heti-monitor/kereskedelem.html. |